Na podlagi Pravilnika o dodeljevanju finančnih sredstev iz občinskega proračuna za pospeševanje razvoja malega gospodarstva v Občini Bistrica ob Sotli (Uradni list RS, št. 36/2019) in Odloka o proračunu občine Bistrica ob Sotli za leto 2022 (Uradni list RS, št. 26/2022) Občina Bistrica ob Sotli objavlja

**JAVNI RAZPIS**

za dodelitev finančnih sredstev iz občinskega proračuna za pospeševanje razvoja malega gospodarstva v Občini Bistrica ob Sotli za leto 2022

1. **PREDMET JAVNEGA RAZPISA**

Predmet javnega razpisa je dodelitev nepovratnih finančnih sredstev iz Proračuna Občine Bistrica ob Sotli skladno s Pravilnikom o dodeljevanju finančnih sredstev iz občinskega proračuna za pospeševanje razvoja malega gospodarstva v Občini Bistrica ob Sotli.

V letu 2022 bodo sredstva namenjena naslednjim ukrepom:

**Ukrep A:** Spodbujanje začetnih investicij in investicij v razširjene dejavnosti in razvoj,

**Ukrep B:** Spodbujanje odpiranja novih delovnih mest in samozaposlovanja.

1. **VIŠINA SREDSTEV**

Skupna višina finančnih sredstev, ki se dodeljujejo na podlagi javnega razpisa za pospeševanje razvoja malega gospodarstva v Občini Bistrica ob Sotli za leto 2022, znaša 8.000,00 €, in sicer za ukrep A (spodbujanje začetnih investicij in investicij v razširjene dejavnosti in razvoj) v višini 4.000,00 €, za ukrep B (spodbujanje odpiranja novih delovnih mest in samozaposlovanja) pa v višini 4.000,00 €.

V proračunu občine Bistrica ob Sotli so za navedena ukrepa zagotovljena sredstva na proračunski postavki PP 14006 – 410299 v višini 8.000 €.

**V kolikor je za določen ukrep manjše število vlog glede na razpoložljiva sredstva, se lahko sredstva prerazporedijo za drug ukrep znotraj okvira javnega razpisa.**

Sredstva pomoči po tem pravilniku se dodeljujejo kot nepovratna finančna sredstva v določeni višini za posamezne ukrepe v obliki dotacij oziroma subvencij.

1. **NAMEN RAZPISA**

Sredstva za ukrep A (Spodbujanje začetnih investicij in investicij v razširjene dejavnosti in razvoj) so namenjena sofinanciranju upravičenih stroškov za materialne in nematerialne investicije.

Namen ukrepa B (Spodbujanje odpiranja novih delovnih mest in samozaposlovanja) je povečanje števila zaposlenih in ustvarjanje novih delovnih mest ter zmanjševanje brezposelnosti.

1. **UKREPI**
2. **Spodbujanje začetnih investicij in investicij v razširjene dejavnosti in razvoj:**

* Upravičeni stroški:
* stroški materialnih investicij, ki pomenijo investicijo v opredmetena osnovna sredstva: stroji in oprema, nakup zemljišč, stroški komunalnega in infrastrukturnega opremljanja zemljišč, stroški gradnje in – ali nakup oziroma preureditev objekta,
* stroški nematerialnih investicij, ki pomenijo investicijo v neopredmetena osnovna sredstva: nakup patentov, licenc, znanja in izkušenj – know how ali nepatentiranega tehničnega znanja ter programske opreme.
* Povečanje obstoječe proizvodnje izdelkov, ki jih upravičenec že proizvaja in povečanje obsega storitev, ki jih upravičenec že opravlja, se po tem ukrepu ne štejejo za upravičene stroške.
* Višina sofinanciranja upravičenih stroškov znaša do 50 % upravičenih stroškov za posamezna investicijska vlaganja ali nakup nematerialnih pravic oz. največ do višine razpoložljivih proračunskih sredstev, pri čemer se dodeljene pomoči med seboj seštevajo.

1. **Spodbujanje odpiranja novih delovnih mest in samozaposlovanja**

* Upravičeni stroški:
* stroški za realizacijo samozaposlitve osebe, ki je na zavodu RS za zaposlovanje (v nadaljevanju: ZRSZ) prijavljena kot brezposelna oseba,
* stroški dela plače za zaposlitev brezposelne osebe, ki je na ZRSZ prijavljena kot brezposelna oseba.
* Višina sofinanciranja upravičenih stroškov je največ do višine razpoložljivih proračunskih sredstev.

1. **POGOJI ZA DODELITEV SREDSTEV, KI SO PREDMET JAVNEGA RAZPISA**
   * 1. **POGOJI GLEDE UPRAVIČENOSTI STROŠKOV:**

Upravičeni stroški morajo nastati in biti plačani v obdobju od 01. 01. 2022 do 31. 10. 2022. Izplačilo sredstev se izvrši do konca leta 2022.

* + 1. **UPRAVIČENCI:**

1. Upravičenci do finančnih sredstev, ki so predmet javnega razpisa so:

* Mikro in majhna enotna podjetja, ki izpolnjujejo pogoje v skladu z zakonodajo o gospodarskih družbah in drugih veljavnih predpisih s tega področja ali pa poslujejo kot samostojni podjetniki posamezniki (pri samostojnih podjetnikih posameznikih se vsi pogoji za mikro in majhna podjetja smiselno upoštevajo), ki imajo sedež dejavnosti na območju občine Bistrica ob Sotli. Do sredstev je upravičeno tudi podjetje, ki ima sedež dejavnosti izven občine Bistrica ob Sotli, v kolikor ima poslovno enoto v občini Bistrica ob Sotli, v kateri zaposluje najmanj 2/3 oseb za nedoločen čas iz občine Bistrica ob Sotli (stalno prebivališče) in investira na območju občine Bistrica ob Sotli. Če ima podjetje sedež dejavnosti izven občine Bistrica ob Sotli, lahko poda vlogo samo za ukrepe, ki se nanašajo na poslovne enote v občini Bistrica ob Sotli,
* fizične osebe s stalnim bivališčem v Občini Bistrica ob Sotli, kadar gre za sofinanciranje samozaposlitve,
* občani, ki so pri pristojnem upravnem organu vložili zahtevo za izdajo dovoljenja za opravljanje dejavnosti oziroma pri pristojnem sodišču priglasitev za vpis v sodni register in predložili vse predpisane dokumente za ustanovitev podjetja,
* brezposelne fizične osebe, ki so državljani Republike Slovenije in imajo stalno bivališče v občini Bistrica ob Sotli, dejavnost, ki jo želijo registrirati, pa mora predstavljati njihov edini in glavni poklic (velja za upravičence za samozaposlitve).

1. Za opredelitev velikosti podjetja se upoštevajo določila iz Priloge I Uredbe komisije (ES) št. 800/2008, z dne 6. 8. 2008.
2. »Enotno podjetje« pomeni vsa podjetja, ki so med seboj najmanj v enem od naslednjih razmerij:

* eno podjetje ima večino glasovalnih pravic delničarjev ali družbenikov drugega podjetja,
* eno podjetje ima pravico imenovati ali odpoklicati večino članov upravnega, poslovodnega ali nadzornega organa drugega podjetja,
* pogodba med podjetjema ali določba v njuni družbeni pogodbi ali statutu daje pravico enemu podjetju, da izvršuje prevladujoč vpliv na drugo podjetje,
* eno podjetje, ki je delničar ali družbenik drugega podjetja, na podlagi dogovora, samo nadzoruje večino glasovalnih pravic,
* podjetja, ki so v katerem koli razmerju, iz prejšnjih alinej, preko enega ali več drugih podjetij, so prav tako »enotno podjetje«.
  + 1. **SPLOŠNA DOLOČILA OZIROMA POGOJI UPRAVIČENOSTI**

Splošna določila, ki veljajo ne glede na ukrep, opredeljen v tem razpisu, so:

* pomoč se dodeli na podlagi vloge, opredeljene z javnim razpisom
* naložba, za katero se dodeli pomoč, se ne sme uporabljati v nasprotju z namenom dodelitve sredstev.

Do sredstev pomoči niso upravičena podjetja:

1. ki po Standardni klasifikaciji dejavnosti opravljajo dejavnost iz sektorjev ribištva in akvakulture,
2. primarne proizvodnje kmetijskih proizvodov iz seznama v Prilogi I k Pogodbi o ustanovitvi Evropske skupnosti,
3. predelave in trženja kmetijskih proizvodov iz seznama v Prilogi I k Pogodbi v naslednjih primerih:

- če je znesek pomoči določen na podlagi cene ali količine zadevnih proizvodov, ki so kupljeni

od primarnih proizvajalcev ali jih zadevna podjetja dajo na trg,

- če je pomoč pogojena s tem, da se delno ali v celoti prenese na primarne proizvajalce,

1. so na dan oddaje vloge v stečajnem postopku, postopku prisilne poravnave ali likvidacije in je zoper prijavitelja tak postopek začet oziroma je prijavitelj kapitalsko ali kako drugače povezan s takim podjetjem ter v primeru če je prijavitelj kaznovan oziroma je zoper njega začet kazenski postopek,
2. so na dan oddaje vloge v stanju kapitalske neustreznosti po določilih zakonodaje o finančnem poslovanju, oziroma je začet tak postopek zoper prijavitelja,
3. so na dan oddaje vloge opredeljeni kot podjetja v težavah v skladu z zakonodajo o reševanju in prestrukturiranju družb v težavah in pridobivajo državno pomoč po posebnem programu za reševanje in prestrukturiranje in izguba iz prejšnjih let dosega polovico osnovnega kapitala, ki je izkazan v bilanci predhodnega leta ali če podjetje dobiva državno pomoč za reševanje in prestrukturiranje,
4. so za isti namen že prejeli sredstva bodisi iz lokalnih, regionalnih, državnih ali mednarodnih virov,
5. na dan oddaje vloge nimajo poravnanih obveznosti do Občine Bistrica ob Sotli in do države iz naslova davkov in prispevkov,
6. velika podjetja.

Neizpolnjevanje katerega koli od navedenih pogojev je razlog za zavrnitev vloge. Če se ugotovi, da prijavitelj na dan oddaje vloge ni izpolnjeval vseh navedenih pogojev, se vloga kot nepopolna zavrne oziroma je prijavitelj dolžan vrniti vsa že prejeta sredstva z zakonitimi zamudnimi obrestmi od dneva prejema sredstev do dneva vročitve sklepa o njihovem vračilu.

Pomoč ni dovoljena pri izvozu oziroma za dejavnosti povezane z izvozom v tretje države ali države članice, kot je pomoč, neposredno povezana s količinami, z ustanovitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo.

Skupna vrednost dodeljene pomoči, enotnemu podjetju, na podlagi pravila »de minimis« ne sme preseči 200.000,00 EUR v kateremkoli obdobju zadnjih treh proračunskih let, ne glede na obliko ali namen pomoči ter ne glede na to, ali se pomoč dodeli iz sredstev države, občine ali Unije. V primeru podjetij, ki delujejo v komercialnem cestnem tovornem prevozu, znaša zgornja dovoljena meja pomoči 100.000,00 EUR v obdobju zadnjih treh proračunskih let.

Če podjetje opravlja komercialno cestne prevoze tovora in tudi druge dejavnosti, za katere se uporablja zgornja dovoljena meja pomoči do 200.000,00 EUR, se uporablja zgornja meja pomoči v višini 200.000,00 EUR za to podjetje le, če to podjetje ločeno vodi stroške poslovanja po dejavnostih v komercialno cestnem tovornem prevozu in ločeno za druge dejavnosti, ter zagotovi, da korist za dejavnost komercialno cestne prevoze tovora ne presega 100.000,00 EUR v dovoljenem obdobju.

V primeru združitev ali pripojitev podjetij se vsa prejšnja pomoč »de minimis«, dodeljena kateremu koli od podjetij, udeleženih v združitvi, upošteva pri ugotavljanju, ali nova pomoč »de minimis« za novo ali prevzemno podjetje presega ustrezno zgornjo mejo. Pomoč »de minimis«, ki je bila dodeljena pred združitvijo ali prevzemom, ostane zakonita.

Če se podjetje razdeli na dve ali več ločenih podjetij, se pomoč »de minimis«, dodeljena pred razdelitvijo, dodeli podjetju, ki jo je koristilo, in je načeloma to podjetje, ki prevzame dejavnosti, za katere se je pomoč »de minimis« uporabila. Če taka dodelitev ni mogoča, se pomoč »de minimis« dodeli sorazmerno na podlagi knjigovodske vrednosti lastniškega kapitala novih podjetij na dejanski datum razdelitve.

Upošteva se kumulacija pomoči in sicer:

* pomoč »de minimis« se ne sme kumulirati z državno pomočjo v zvezi z istimi upravičenimi stroški ali državno pomočjo za isti ukrep za financiranje tveganja, če bi se s takšno kumulacijo presegla največja intenzivnost pomoči ali znesek pomoči,
* pomoč »de minimis« dodeljena v skladu z Uredbo Komisije (EU) št. 1407/2013, se lahko kumulira s pomočjo »de minimis«, dodeljeno v skladu z Uredbo Komisije (EU) št. 360/2012 do zgornje meje, določene v uredbi 360/2012.
* pomoč »de minimis« dodeljena v skladu z Uredbo Komisije (EU) št. 1407/2013 se lahko kumulira s pomočjo »de minimis«, dodeljeno v skladu z drugimi uredbami »de minimis« do ustrezne zgornje meje (200.000,00 oziroma 100.000,00 EUR).

* + 1. **POGOJI, KI MORAJO BITI DODATNO IZPOLNJENI ZA UKREP B – DODELITEV SREDSTEV ZA SPODBUJANJE NOVIH DELOVNIH MEST IN SAMOZAPOSLOVANJA**
* Dodatni pogoji za pridobitev sredstev za ukrep B (spodbujanje novih delovnih mest in samozaposlovanja) so:
* delovno mesto, za katero je pridobljena pomoč, se mora ohraniti najmanj dve leti po prejemu pomoči,
* novo delovno mesto mora predstavljati povečanje števila zaposlenih v podjetju v primerjavi s povprečjem v zadnjih 12 mesecih,
* realizacija samozaposlitve oziroma novega delovnega mesta mora biti izvedena na območju občine Bistrica ob Sotli,
* za novo ustvarjeno delovno mesto je mogoče zaposliti osebo s stalnim bivališčem na območju občine Bistrica ob Sotli (zaposlitev se dokazuje s kopijo podpisane pogodbe o zaposlitvi ter M1 obrazcem, upravičene stroške pa se dokazuje s kopijo plačilne liste ter s potrdilom o plačanih prispevkih delodajalca za socialno varnost),
* da brezposelna oseba, ki se zaposluje, ni imela zadnje zaposlitve pri upravičencu ali njegovih povezanih družbah;
* v primeru, da je vlagatelj brezposelna oseba, je pogoj za pridobitev sredstev izražena namera za samozaposlitev, kar vlagatelj dokaže s predložitvijo poslovnega načrta za samozaposlitev, dokazilom o registraciji podjetja in potrjenim obrazcem M1/M2. Upravičeni prejemnik mora ostati samozaposlen najmanj eno leto po prejemu sredstev.

1. **VSEBINA VLOGE IN ZAHTEVANA DOKAZILA**

Vlogi Občine Bistrica ob Sotli sta dostopni na spletni strani Občine Bistrica ob Sotli, http:/www.bistricaobsotli.si, možno pa ju je tudi osebno prevzeti v tajništvu Občine Bistrica ob Sotli v času uradnih ur, in sicer z dnem objave na uradni spletni strani Občine Bistrica ob Sotli.

**Obema vlogama** je potrebno priložiti naslednja obvezna dokazila:

* pisno izjavo o strinjanju z razpisnimi pogoji,
* pisno izjavo o vseh drugih pomočeh »de minimis«, ki jih je upravičenec prejel na podlagi Pravilnika o dodeljevanju finančnih sredstev iz občinskega proračuna za pospeševanje razvoja malega gospodarstva v občini Bistrica ob Sotli ali drugih uredb »de minimis« v predhodnih dveh in v tekočem proračunskem letu,
* pisno izjavo o drugih že prejetih (ali zaprošenih) pomočeh za iste upravičene stroške,
* pisno izjavo oziroma zagotovilo, da z dodeljenim zneskom pomoči »de minimis«, ne bo presežena zgornja meja »de minimis« pomoči ter intenzivnosti pomoči po drugih predpisih,
* pisno izjavo, da za ta namen niste prejeli sredstev iz državnega proračuna oziroma drugih virov (v primeru, da so bila sredstva prejeta, je potrebno navesti višino prejetih sredstev),
* pisno izjavo, da organizacija ne posluje z žigom, kolikor kot pravna oseba ne posluje z žigom,
* odločbo pristojnega organa o izpolnjevanju pogojev za opravljanje dejavnosti (npr. obrtno dovoljenje za opravljanje dejavnosti, ki so navedene v Uredbi o obrtnih dejavnostih),
* dokazilo o poravnanih davkih, prispevkih in ostalih zapadlih obveznosti do države na dan oddaje vloge.

Izpolnjeni vlogi za **ukrep A (spodbujanje začetnih investicij in investicij v razširjene dejavnosti in razvoj) je** potrebno predložiti še naslednja dokazila:

* pisno izjavo prosilca o višini lastnih sredstev za posamezen primer,
* pisno izjavo, da podjetje ni v težavah in da predstavlja razpisana pomoč spodbudo za izvedbo nameravanega projekta,
* račun oziroma drugo pravno podlago za plačilo upravičenih stroškov za materialne in nematerialne investicije v zvezi z ukrepom,
* dokazilo o plačilu upravičenih stroškov.
* Vlagatelj mora ob prijavi na razpis predložiti izjavo, da za isti namen ni pridobil oziroma ni v postopku pridobivanja dodatnih sredstev iz kateregakoli drugega javnega vira.

Izpolnjeni vlogi za **ukrep B (spodbujanje odpiranja novih delovnih mest in samozaposlovanja) je** potrebno predložiti še naslednja dokazila:

* izpis seznama zavarovanih oseb za preteklo in tekoče leto (v primeru odpiranja novih delovnih mest),
* dokazilo o zaposlitvi (fotokopija obrazca M1), za osebo, ki je zasedla novoustanovljeno delovno mesto,
* potrdilo Zavoda Republike Slovenije za zaposlovanje, da je bila oseba, ki je zasedla novoustanovljeno delovno mesto oziroma pričela opravljati dejavnost kot samostojni podjetnik pred tem vodena v evidenci brezposelnih oseb,
* fotokopija pogodbe o zaposlitvi za osebo, ki je zasedla novoustanovljeno delovno mesto,
* potrdilo o oddanih REK obrazcih za osebo, ki je zasedla delovno mesto, za katero se uveljavljajo finančna sredstva oziroma za osebo, ki je registrirana kot samostojni podjetnik,
* potrdilo o stalnem prebivališču za osebo, ki je pričela opravljati dejavnost kot samostojni podjetnik,
* dokazilo o registraciji in potrjen obrazec M1/M2,
* odločbo o izpolnjevanju predpisanih pogojev za opravljanje pridobitne dejavnosti in priglasitveni list (za s.p.),
* potrdilo o plačanih prispevkih delodajalca za socialno varnost (v primeru odpiranja novih delovnih mest),
* poslovni načrt za samozaposlitev.

1. **KRITERIJI IN MERILA ZA KORIŠČENJE SREDSTEV**

Najvišja dodeljena višina sredstev za posamezen ukrep znaša:

* največ do višine razpoložljivih proračunskih sredstev za ukrep Spodbujanje odpiranja novih delovnih mest in samozaposlovanja,
* v višini do 50 % upravičenih stroškov za posamezna investicijska vlaganja ali nakup nematerialnih pravic oz. največ do višine razpoložljivih proračunskih sredstev za ukrep Spodbujanje začetnih investicij in investicij v razširjenje dejavnosti in razvoj.

Višina sredstev, ki se dodeli posameznemu upravičencu, je odvisna od števila prejetih popolnih vlog ter višine razpoložljivih sredstev v okviru posameznega ukrepa. V kolikor bo glede na število vlog in odobreno višino upravičenih sredstev predvidenih sredstev za javni razpis premalo, se bodo vsem upravičencem dodeljena sredstva sorazmerno znižala.

Prijavitelj lahko v okviru posameznega ukrepa predloži največ 2 vlogi.

V primeru, da je po prvem odpiranju in dodelitvi sredstev povpraševanje po sredstvih za spodbujanje začetnih investicij in investicij v razširjene dejavnosti in razvoj večje kot povpraševanje po sredstvih za spodbujanje odpiranja novih delovnih mest in samozaposlovanja ali obratno, se lahko sredstva prerazporedijo na namen, kjer je povpraševanje večje.

1. **ROK IN NAČIN PRIJAVE NA JAVNI RAZPIS**

Prosilci oddajo vloge na predpisanih razpisnih obrazcih skupaj s predpisano dokumentacijo v tajništvu Občine Bistrica ob Sotli ali pošljejo po pošti na naslov: Občina Bistrica ob Sotli, Bistrica ob Sotli 17, 3256 Bistrica ob Sotli.

Rok za oddajo vlog je 02.11.2022. Če je vloga poslana priporočeno po pošti, se za dan vložitve vloge šteje dan oddaje na pošto, če pa je vloga poslana z navadno pošto ali oddana osebno v sprejemni pisarni Občine Bistrica ob Sotli, mora prispeti najpozneje do 02.11.2022.

Vloga mora biti speta in oddana v zaprti ovojnici ter ustrezno označena.

V primeru, da oddajate več vlog (vendar največ dve) v okviru enega ukrepa, so le-te lahko posredovane v 1 ovojnici, vendar morajo biti posamezne vloge spete ločeno. Na sprednji strani posamezne ovojnice mora biti napisano:

»NE ODPIRAJ – JAVNI RAZPIS – MALO GOSPODARSTVO 2022 – UKREP \_\_\_\_\_\_\_\_«

Občina Bistrica ob Sotli lahko od prosilca zahteva tudi dodatno dokumentacijo. V primeru, da vloga ne bo dopolnjena v določenem roku, se s sklepom zavrže. V primeru ugotovljene nenamenske porabe sredstev, v primeru zavajajočih izjav in v primeru neizpolnitve projekta iz sklenjene pogodbe, je prejemnik sredstev dolžan takoj vrniti Občini Bistrica ob Sotli dodeljena sredstva skupaj z zakonitimi zamudnimi obresti, ki se obračunavajo od dneva plačila upravičencem.

Komisija bo po obravnavanju vlog pripravila predlog o dodelitvi sredstev. Občinska uprava bo upravičencem izdala sklep o višini odobrenih sredstev za posamezni ukrep najpozneje v roku 30 dni po sprejemu odločitve.

Evidence o individualni pomoči »de minimis« Občina Bistrica ob Sotli hrani 10 let od datuma dodelitve pomoči.

Vse dodatne informacije lahko dobite na sedežu Občine Bistrica ob Sotli, Bistrica ob Sotli 17, 3256 Bistrica ob Sotli ali po telefonu 03/ 800 15 00 ali po e-pošti: obcina@bistricaobsotli.si.

Številka: 319-0001/2022-1

Datum: 13.06.2022

Franjo Debelak

Župan Občine Bistrica ob Sotli